Na temelju članka 7., 12. i 13. Zakona o ustanovama („Narodne novine“ br. 76/93, 29/97, 47/99 i 35/08, članka 7. i 8. Zakona o predškolskom odgoju i obrazovanju („Narodne novine“ br. 10/97, 107/07, 94/13) te članka 25. stavak 2. alineja 6. i 15. Statuta Općine Promina („Službeni vjesnik Šibensko-kninske županije“ br. 2/18) Općinsko vijeće Općine Promina, na 7. sjednici dana 08. lipnja 2018. god. donijelo je

**ODLUKU O IZMJENAMA I DOPUNAMA**

**ODLUKE O OSNIVANJU DJEČJEG VRTIĆA „BUBAMARA“**

Članak 1.

U Odluci o osnivanju Dječjeg vrtića Bubamara („Službeni vjesnik Šibensko-kninske županije“ br.1/17), u članku 1. stavku 3. iza riječi „Općina Promina“ dodaju se riječi „Oklaj, Put kroz Oklaj 144“.

Članak 2.

U članku 2. riječi „navršene 3 godine“ zamjenjuju se riječima „navršenih 6 mjeseci“.

Članak 3.

Članak 9. mijenja se i glasi:

„Pripreme za početak rada ustanove obavlja osnivač.“

Članak 4.

Ova Odluka o izmjenama i dopunama Odluke o osnivanju Dječjeg vrtića Bubamara stupa na snagu prvog dana od dana objave u Službenom vjesniku Šibensko-kninske županije.

KLASA: 601-01/16-01/1

URBROJ: 2182/9-18-2

OKLAJ, 08. lipnja 2018.

OPĆINSKO VIJEĆE

OPĆINE PROMINA

PREDSJEDNICA:

Davorka Bronić