Na temelju članka 30. stavka 7. i članka 31. stavka 2. Zakona o održivom gospodarenju otpadom („Narodne novine“ br. 94/13 i 73/17), članka 4. Uredbe o gospodarenju komunalnim otpadom („Narodne novine“ br. 50/17), te članka 25. stavak 2. alineja 6. Statuta Općine Promina („Službeni vjesnik Šibensko-kninske županije“ br. 2/18), Općinsko vijeće Općine Promina, na 7. sjednici održanoj dana 08. lipnja 2018. godine donijelo je

**ODLUKU O IZMJENAMA I DOPUNAMA**

**Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Promina**

Članak 1.

U Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Promina („Službeni vjesnik Šibensko-kninske županije“ br. 2/18), u članku 12. stavak 3. mijenja se i glasi:

„Primopredaja otpadnog papira i kartona, te plastike i metala za sve skupine korisnika obavlja se najmanje jedanput mjesečno.“

Iza stavka 3. dodaje se stavak 4. koji glasi:

„Primopredaja otpadnog stakla za sve korisnike usluga obavlja se najmanje jedanput godišnje.“

Članak 2.

Ova Odluka stupa na snagu prvog dana od dana objave u Službenom vjesniku Šibensko-kninske županije.

KLASA: 363-01/18-01/2

URBROJ: 2182/09-18-3

Oklaj, 08. lipnja 2018.

OPĆINSKO VIJEĆE

OPĆINE PROMINA

Predsjednica:

Davorka Bronić